Salvador Dalí

Hiel Salvador Domingo Felipe Jacinto Dalí i Domènech, leigüpo Marketan 1id ela Púbol (1904 mayul 11 - 1989 yanul 23) äbinom pänan sujenöfimik Spanyänik in Figueres (in Katalonän) pämotöl.

El Dalí äbinom däsinan tälenik, sevädik kodü magods bisarik ä stunüköls oka. Pänatälen magifik oma suvo pagivülons flune mastanas Dönuliföfikama.Dalí, Salvador. 2000. Dalí: 16 Art Stickers. Courier Dover Publications. ISBN 0-486-41074-9. J-P Thiollet : Carré d'Art (Salvador Dali), Anagramme Ed., 2008. ISBN 2 978 2 35035 189 6 Vobot sevädikün omik: Laid Mema päfinükon ün 1931.

El Dalí äjäfom i me biomagodems, skultur e fotograf. Äkevobom ko hiel Walt Disney pö däsinotabiomagodem: Destino (= Fät), kel äpubon ün 2003, pos deadam omik. Äkevobom i ko hiel Alfred Hitchcock pö biomagodem: Spellbound (= Pebemagivöl).

El Dalí älesagom dönuamo „licini larabik“ oka: cedü om, büröletans omik älicinons de larabs slamik, kels äkoupons Sulüda-Spanyäni dü yels te jöltums (711-1492), ed ägivülom licine at „löfi obik vala pegoldöl e tuvemika, levip obik lüxüöda e löfi obik klotemas lofüdänik.“Gibson, Ian. 1997. The shameful life of Salvador Dalí. W. W. Norton & Company. (Hiel Gibson ädatuvülom, das "Dalí", e foms sümik mödik votik, binon nem vemo suvik in läns larabik äs Marokän, Tünisän, Laljerän e Lägüptän. Votaflano, nogna bai el Gibson, famül mota ela Dali: els Domènech se Barcelona, älabons vulis yudik.

Pälelogöl valemo as pösod labü magäl legretik, el Dalí äplidom ad dunön bisarikosi ad tirädön küpäli lü ok. Kösömot at lunomiko äskänon utanis, kels älöfons lekani omik, ibä kondöt omik ägeton küpäli notidik suvumo, kas lekanavobots omik.Saladyga, Stephen Francis. 2006. The mindset of Salvador Dalí. Lamplighter (Niver di Niagara), toum: 1, nüm: 3, hitüp yela 2006. (Pälogon tü 2006 yulul 22.). Seväd desino päsuköl at äkodon repüti notidik valemik e vobots mödik oma päremons fa mens sogädastadas valasotik. 

 Literat 

Klad:Moteds ün 1904
Klad:Deadams ün 1989
Klad:Pänans Spanyänik
Klad:Yegeds vipabik